Misteri Gunung Merapi (siri TV)

**Misteri Gunung Merapi** adalah merupakan sebuah drama siri aksi televisyen bersejarah di Indonesia, yang dihasilkan oleh Genta Buana Pitaloka. Drama ini disiarkan sebanyak 360 episod selama 3 musim, dan untuk buat pertama kalinya disiarkan di Indosiar pada 1 November 1998. Drama ini juga merupakan adaptasi daripada 3 siri filem asalnya yang bertajuk sama yang diterbitkan pada tahun 1989 hingga 1990. 

Bagaimanapun, siri kolosal ini diadaptasi semula pada tahun 2018 dengan barisan pelakon baru dan pelakon yang sedia ada asal dari siri ini dimana watak Mak Lampir yang diperankan oleh Farida Pasha dalam filem dan siri TV sebelum ini telah digantikan dengan pelakon muda yang baharu iaitu Varissa Camelia bagi memerankan watak Mak Lampir dalam *Misteri Gunung Merapi* versi tahun 2018.

## Sinopsis
### Musim 1
Mengisahkan tentang wujudnya Anggerik Jingga, iaitu sebuah ajaran sesat di zaman pemerintahan kesultanan Raja Demak yang diketuai oleh Mak Lampir, Ratu Ilmu Hitam dizaman itu di Gua Setan. Ajaran sesat tersebut cukup merunsingkan Raden Patah, iaitu Sultan Demak kerana ramai rakyat jelatanya yang telah menjadi pengikut ajaran sesat tersebut. Oleh itu, Raden Patah telah memanggil beberapa pembesarnya untuk datang menghadap bagi menyelesaikan masalah ajaran sesat itu. Raden Patah bertanya kepada Sheikh Sunan Kudus bahawa siapakah yang layak mengetuai rombongan untuk menentang Mak Lampir di lereng Gunung Lawu. Sheikh Sunan Kudus kemudian mencadangkan bahawa serangan menuju ke perguruan sesat Anggerik Jingga diketuai oleh Kyai Ageng Prayogo setelah melihat cahaya petunjuk yang muncul didahinya. Raden Patah bersetuju dengan cadangan Sheikh Sunan Kudus lalu mengarahkan agar Kyai Ageng Prayogo segera mempersiapkan diri untuk menentang melawan Mak Lampir. Manakala Mak Lampir yang sedang mengintai disebalik pasu benggala miliknya ternyata sedang melihat perbualan diantara Sultan Patah dengan Kyai Ageng Prayogo, lalu berasa marah dan berasa tergugat dengan ancaman tersebut. Lalu Mak Lampir segera mengirimkan serangan sihir terhadap Kyai Ageng Prayogo dengan niat ingin segera menamatkan riwayat Kyai Ageng Prayogo. Namun serangan tersebut gagal. Sheikh Sunan Kudus segera menziarahi Kyai Ageng Prayogo setelah mengetahui bahawa Kyai Ageng Prayogo diserang oleh Mak Lampir lalu memberikannya sebuah tongkat sakti bagi menentang Mak Lampir kelak. Sunan Kudus juga menyuruh agar Kyai Ageng Prayogo membuat sebuah keranda yang dikelilingi dengan ayat-ayat suci Al-Quran yang disaluti dengan emas. Mak Lampir yang merasa rencananya gagal kemudian berasa tergugat apabila melihat Sunan Kudus memberikan Kyai Ageng Prayogo sebuah tongkat sakti. Mak Lampir yang merasa kekuatannya tidak setanding dengan Sunan Kudus, oleh itu dia kemudian segera memohon bantuan daripada Ratu Pantai Selatan, iaitu Nyi Roro Kidul bagi menghadapi Kyai Ageng Prayogo kelak. Pada mulanya Nyi Roro Kidul enggan menawarkan bantuan dan sempat menasihati Mak Lampir agar bertaubat, namun Mak Lampir tetap berkeras ingin melawan Kyai Ageng Prayogo. Setelah puas dipujuk, Nyi Roro Kidul akhirnya mengalah lalu memberikannya juga sebuah senjata sakti. Maka bermulalah pertarungan diantara Kyai Ageng Prayogo dengan Mak Lampir. Akhirnya Mak Lampir tewas lalu dikurung didalam sebuah keranda yang mempunyai ayat-ayat emas suci Al-Quran. Mak Lampir bersumpah yang dia akan membalas dendam terhadap seluruh keturunan Kyai Ageng Prayogo kelak. Setelah 130 tahun kemudian,  Mak Lampir akhirnya kembali bangkit apabila dua orang lelaki yang sedang mengejar seekor babi telah menemui keranda Mak Lampir lalu membongkarkan semula keranda tersebut kerana menyangka ada emas didalamnya. Maka setelah itu bermulalah serangan balas dendam Mak Lampir terhadap seluruh keturunan Kyai Ageng Prayogo. Mak Lampir juga berjaya membunuh sebahagian keturunan Kyai Ageng Prayogo. Namun, Mak Lampir tidak berjaya membunuh Farida iaitu salah satu keturunan Kyai Ageng Prayogo yang ingin sekali dibunuhnya. Ini kerana Nyi Bidara, iaitu orang yang ditugaskan untuk menjaga keturunan Kyai Ageng Prayogo yang selalu menghalang niat Mak Lampir dengan meletakkan Wahyu Agung di telapak tangan Farida. Sehinggalah Farida menjadi dewasa, Mak Lampir selalu mengejar Farida. Namun bukan mudah apabila teman lelaki Farida, iaitu Sembara selalu melindunginya daripada serangan Mak Lampir. Sembara turut dibantu oleh Ratu Negeri Atas Angin, Wak Bayau ketika Farida sering diculik oleh Mak Lampir. Hal itu membuatkan Mak Lampir menjadi sangat marah apabila rancangannya untuk membunuh Farida selalu menemui kegagalan, apatah lagi Sembara mempunyai Cemeti Amarasuli, iaitu senjata sakti yang sangat ditakuti oleh Mak Lampir.


### Musim 2
Mak Lampir masih meneruskan rancangan jahatnya. Kali dia berjaya memperdayakan Rinata, iaitu anak gadis Datuk Jampak, Siluman Harimau Kumbang untuk melakukan hubungan terlarang dengan Mardian, iaitu suami Farida yang kini menyamar sebagai Sembara. Ini kerana Sembara adalah lelaki yang sangat digilai Rinata. Oleh itu, Mak Lampir mempersiapkan diri Mardian dengan menjadi Sembara agar Rinata masuk ke dalam perangkapnya. Lalu, hasil hubungan terlarang tersebut, maka lahirlah si Grandong, iaitu bayi siluman yang dijadikan sebagai jin yang paling berkuasa untuk bergandingan dengan Mak Lampir dalam memusnahkan umat manusia kelak. Hal itu membuatkan orang-orang Aliran Putih seperti Kyai Jabat, Nyi Bidara, Kyai Jumantoro, Farida dan Kyai Basari bersatu untuk mula menjejaki Mak Lampir dan Grandong. Mereka turut dibantu oleh bangsa jin dan siluman seperti Santa Lima, Panglima Kumbang, Rindi Antika, Datuk Larang Tapa, Datuk Jampak dan serta Kalagondang. Manakala Sembara dan Basir masih meneruskan pengembaraan mereka untuk mencari tempat persembunyian Mak Lampir. Namun bukannya mudah apabila perjalanan mereka selalu diganggu oleh murid-murid Mak Lampir. Oleh yang demikian, Mak Lampir kini telah mengarahkan anak muridnya, Nyi Blorong iaitu Ratu Siluman Ular untuk menghalang perjalanan Sembara dan Basir dalam mencari Farida dan daripada menemukan tempat persembunyiannya. 


### Musim 3
Sembara dan Farida akhirnya berkahwin dan Farida telah selamat melahirkan anak sulung mereka, Mahesa Jenar. Namun Mak Lampir yang masih berdendam dengan Sembara dan Farida kemudian telah bertindak menculik anak mereka, Mahesa. Kalagondang sempat menghalang Mak Lampir dan berusaha menyelamatkan Mahesa, akhirnya mereka kemudian mula bertarung. Hasil dari pertarungan tersebut Mahesa kemudian didapati hilang. Mahesa telah diselamatkan oleh seorang kyai yang berilmu tinggi lalu melindunginya dengan Cahaya Nur Alif agar tiada sesiapa yang dapat menjejaki Mahesa. Hal itu sangat merunsingkan Mak Lampir kerana dia tidak dapat menjejaki Mahesa. Bagi menghadapi Aliran Putih dan menentang Mahesa kelak, Mak Lampir kini membuatkan si Grandong menjadi dewasa agar Grandong dapat melindungi dirinya sendiri kelak. Masa berlalu Mahesa juga kini membesar menjadi seorang lelaki yang gagah dan kacak. Mahesa akhirnya berjaya menemui semula ibu dan ayahnya, dan juga bertemu dengan adiknya, Sawung Dahana. Mahesa kini menggantikan Sembara dalam misi memburu dan menjejaki Mak Lampir. Namun bukan mudah apabila Mak Lampir kini sedang berkerjasama dengan pahlawan-pahlawan terhebat Aliran Hitam bagi menentang Mahesa dan Aliran Putih.

## Pelakon
### Musim 1 (1998-2001)
 


### Musim 2 (2001-2002)
 


### Musim 3 (2002-2005)

## Lihat juga
* *[[Misteri Gunung Merapi (siri TV 2018)|Misteri Gunung Merapi]]* (2018)

## Rujukan